Document ID: 32005D0362

KOMISJONI OTSUS,
2. mai 2005,
millega kiidetakse heaks kava metssigadel esineva sigade aafrika katku likvideerimiseks Itaalias Sardiinias
(teatavaks tehtud numbri K(2005) 1255 all)
(Ainult itaaliakeelne tekst on autentne)
(EMPs kohaldatav tekst)
(2005/362/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 2002. aasta direktiivi 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga, (1) eriti selle artikli 16 lõiget 1,
ning arvestades järgmist:
(1)
Sigade aafrika katku esineb metssigadel Itaalias Sardiinias Nuoro provintsis.
(2)
Sardiinias esines 2004. aastal uus tõsine haiguspuhang. Seoses nimetatud haiguspuhanguga on Itaalia vaadanud üle meetmed, mis on haiguse tõrjeks seni direktiivi 2002/60/EÜ raames võetud.
(3)
Seoses nimetatud haiguspuhanguga on komisjon vaadanud üle meetmed, mis on ühenduse tasemel vastu võetud seoses sigade aafrika katkuga Sardiinias, ning võtnud vastu komisjoni 2. mai 2005. aasta otsuse 2005/363/EÜ sigade aafrika katku suhtes võetavate loomade tervisekaitsemeetmete kohta Sardiinias, Itaalias. (2)
(4)
Vastavalt direktiivile 2002/60/EÜ on Itaalia esitanud heakskiitmiseks kava metssigadel esineva sigade aafrika katku likvideerimiseks Itaalias Sardiinia piirkonnas; kava hõlmab ka meetmeid haiguse kodusigadele levimise tõkestamiseks.
(5)
Esitatud kavas määratletakse Sardiinia piirkonnad, kus sigade aafrika katku ohutase on erinev ning kus tuleb rakendada erinevaid järelevalve- ja kontrollimeetmeid.
(6)
Itaalia esitatud kava metssigadel esineva sigade aafrika katku likvideerimiseks on läbi vaadatud ja leitud, et see vastab direktiivi 2002/60/EÜ nõuetele.
(7)
Läbipaistvuse huvides on vaja käesolevas otsuses sätestada geograafilised piirkonnad, kus haiguse likvideerimise kava rakendatakse.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kiidetakse heaks Itaalia esitatud kava metssigadel esineva sigade aafrika katku likvideerimiseks lisas sätestatud piirkonnas.
Artikkel 2
Itaalia võtab viivitamata käesoleva otsuse järgimiseks vajalikud meetmed ning avaldab need. Ta teatab sellest viivitamata komisjonile.
Artikkel 3
Käesolev otsus on adresseeritud Itaalia Vabariigile.
Brüssel, 2. mai 2005

Labels: 0
18
20
6